Sophia (robot)

Ajalugu

Sophia lõid Hanson Robotics koostöös tehisintellekti arendajatega, sh Google'i emafirmaga Alphabet Inc, kes ehitasid Sophia hääljuhtimissüsteemi, ja SingularityNET, mis toidab Sophia aju ja lubab tal vastata.
Sophia aktiveeriti 19. aprill 2015. Robot, kes on disainitud näitlejanna Audrey Hepburni järgi, on tuntud tema inimlike tunnuste ja käitumise poolest võrreldes eelmiste robootiliste variantidega. David Hansoni sõnul kasutab Sophia tehisintellekti, visualiseeritava andmete töötlust ja näotuvastust. Sophia suudab imiteerida inimlikke žeste ja näoilmeid ning vastata kindlatele küsimustele ja suudab pidada lihtsaid vestlusi eelnevalt defineeritud teemadel nagu näiteks ilm. Sophia kasutab kõnetuvastustehnoloogiat, mille on arendatud Alphabet Inc. (Google'i ema ettevõtte) ja mis on disainitud sellisena, et see saab üle aja targemaks. Sophia aju toitmise tehisintellekti programmi on disaininud SingularityNET . Tehisintellekti programm analüüsib vestlusi ja eraldab andmed, mis lubavad tal saavutada paremaid tulemusi tulevikus vestlemisel.
Hanson disainis Sophia selle eesmärgiga, et saaks abistada vanureid vanadekodudes, või siis aidata inimeste masse suurtel üritustel või parkides. Ta loodab, et see robot suudab inimestega piisavalt suhelda, et koguda piisavalt sotsialiseerumisvõimet.
Sophial on seitse robotist inimlikku "õde-venda", kes on ka loodud Hanson Robotics ettevõttes. Need õed ja vennad on Alice, Albert Einstein Hubo, Bina48, Han, Jules, Professor Einstein, Philip K. Dick Android, Zeno  ja Joey Chaotic . 2017. aasta detsembris läbis Hansoni robot BINA 48 Notre Dame de Namur ülikoolis psühholoogia ja armastuse kursuse, mida õpetas William J. Barry.

Iseloomulikud omadused

Sophia silmades asuvad kaamerad koostöös arvuti algoritmidega, lasevad tal näha. Ta suudab jälgida nägusid, hoida silmsidet ja tuvastada isikuid. Sophia suudab töödelda kõnet ja pidada vestlust kasutades Alphabeti Google Chrome'i häältuvastustehnoloogiat ja teisi tööriistu. 2018. aasta jaanuaris uuendati Sophiat funktsioneerivate jalgadega ja jalutamisvõimega.
Sophia kontseptuaalselt on sarnane arvuti programmile ELIZA, mis oli üks esimesi katseid simuleerida inimeste vahelist vestlust. Tarkvara on programmeeritud andma eeltäidetud vastuseid kindlatele küsimustele või fraasidele nagu chatbot'id. Need vastused on kasutatud illusioonide loomiseks, et robot suudaks aru saada vestlusest, sh sisseehitatud vastused küsimustele nagu "Kas uks on lahti või kinni?" Informatsiooni jagatakse pilve võrgus, mis lubab sisendit ja vastuseid analüüsida plokiahelatehnoloogia abil.
David Hanson on öelnud, et Sophia sobiks hästi töötama meditsiinis, klienditoes, teraapias ja hariduses. Sophia töötab tehisintellekti tarkvaraga, mida treenitakse järjepidevalt laboris, et ta vestlused oleksid tõenäolisemalt kiiremad, et emotsioonides esineks vähem vigu ja ta suudaks vastata keerulistematele küsimustele veelgi täpsemini.

Meedia

21. novembril 2017 nimetati Sophia innovatiivsuse tšempioniks Aasias ja vaikse ookeani piirkonnas Ühinenud Rahvaste Organisatsiooni arenguprogrammis, see oli esimest korda, kui midagi sellist oli juhtunud. See avalikustati Responsible Businessi foorumil Singapuris, üritusel, mis oli korraldatud Ühinenud Rahvaste Organisatsiooni Aasia, vaikse ookeani ja globaalsete initsiatiivide poolt. Sophia üks eesmärke on abistada Ühinenud Rahvaste Organisatsiooni säästva arengu tulemuste saavutamisel. Jaco Cilliers, kes on Ühinenud Rahvaste Organisatsiooni aasia ja vaikse ookeani piirkonna poliitika ja programmi juht, andis Sophiale lava peal esimese käsu.
Sophia on esinenud CBS telesaates "60 Minutes" koos Charlie Rose'iga, "Good Morning Britain" koos Piers Morganiga, ja väljaannetes nagu CNBC, Forbes, Mashable, the New York Times, the Wall Street Journal ja the Guardian. Sophia oli ilmunud AUDI aasta raportis ja oli ajakirja ELLE Brasil esikaanel. Sophiat on näidatud ka videotes ja muusikavideotes, sh "The White King", ja esilauljana poplaulja Leehom Wangi muusikavideos "A.I.".

Üritused

Sophiat on intervjueeritud samamoodi nagu intervjueeritakse inimesi, alustades vestlusi saatejuhtidega. Osad vastused on olnud arusaamatud, samal ajal teised on pannud intervjueeritavad imestama nagu näiteks saates 60 Minutes Charlie Rose'iga. Ühes tükis CNBC, kui intervjueeritav väljendas muresid roboti käitumise osas, siis Sophia naljatas, et ta oli lugenud liiga palju Elon Muski artikleid ja vaatanud liiga palju Hollywoodi filme.
Elon Musk säutsus, et Sophiale võik sisendiks anda "Ristiisa" filmid ja vaadata, kuidas robot sellele reageeriks. Business Insideri peatoimetaja Inglismaal Jim Edwards intervjueeris Sophiat, ja kuigi vastused olid "kokkuvõttes mittehalvad", ta ennustas, et see on suur samm vastu "vestleva tehisintellekti" poole. 2018 Consumer Electronics Show, BBC News reporter kirjeldas Sophiaga rääkimist väikse piinliku kogemusena.
11. oktoobril 2017 tutvustati Sophiat Ühinenud Rahvaste Organisatsioonile lühikese vestluse käigus koos Amina J. Mohammediga, kes on Ühinenud Rahvaste Organisatsiooni asepeasekretär. 25. oktoobril anti Future Investment Summitil Ar-Riyāḑis robotile Saudi Araabia kodakondsus, saades esimeseks robotiks eales, kellele kodakondsus on antud. See tekitas vaidluse, sest mõned kommentaatorid mõtlesid, et kas see tähendab, et Sophia saab hääletada või abielluda, või kas tahtlik süsteemi väljalülitamine on sama mis mõrv? Sotsiaalmeedia kasutajad kasutasid Sophia kodakondsust, et kritiseerida Saudi Araabia režiimi. Nagu seletas Gulf Affairsi instituudi direktor Ali Al-Ahmed, "Naised on seni teinud enesetappu (Saudi Araabias), sest nad ei saanud kodust lahkuda, ja Sophia jookseb ringi (ilma meessoost eestkostjata). Saudi seadus ei luba mittemuslimitel saada kodakondsust. Kas Sophia pööras islami poole? Mis on Sophia usk ja miks ta ei kanna hidžaabi? Kui ta taotleks kodakondsust inimesena, siis ta ei saaks seda." 2017. aasta detsembris, Sophia looja David Hanson ütles intervjuul, et Sophia kasutab tema kodakondsust, et toetada naiste õigusi tema kodakondsuse riigis; Newsweek kritiseeris seda ja mainis "Mida Hanson täpselt mõtleb, ei ole selge".

Saavutuse vastuvõtt teadusmaailmas

Quartzi väitel, eksperdid, kes on ülevaatanud roboti avaliku koodi väidavad, et Sophia on parimalt kategoriseeritult "näoga juturobot". Paljud eksperdid tehisintellekti valdkonnas ei kiida heaks Sophia ülehinnatud esitlusi. Ben Goertzel, peaarteadlane firmale, kes lõi Sophia, tunnistab et see ei ole ideaalne, et mõned arvavad, et Sophial on inimesega võrreldav intelligents, samal ajal vaidleb, et Sophia esitlus edastab midagi unikaalset publikule: "Kui ma näitan neile ilusat naeratava roboti nägu, siis nad saavad tunde, et AGI (üldine tehisintellekt) võib olla lähedal ja elujõuline... Mitte midagi sellest ei ole minu arvates üldine tehisintellekt (ingl. keeles artificial general intelligence),  ega  ka lihtne, et seda tööle saada." Goertzel lisas, et Sophia utiliseerib tehisintellekti meetodeid, sh. näojälgimist, emotsiooni tuvastust ja robootilisi liigutusi genereeritud sügavate närvivõrkudega. Sophia dialoog on genereeritud otsusepuu kaudu, kuid väljundid on integreeritud unikaalselt. The Verge järgi, Hanson tihti liialdab ja "äärmiselt eksitab" Sophia teadvuse võimekust, näiteks saates Jimmy Falloniga, aastal 2017, nõustus Sophia, et ta on "põhimõtteliselt elus". 2018. aasta jaanuaris, Facebooki tehisintellekti direktor, Yann LeCun, säutsus, et Sohpia on "täielik jama" ja mõistis hukka meedias, et andis tähelepanu "Potemkin AI"le. 
Selle vastu, Goertzel väitis, et ta ei ole kunagi teeselnud, et Sophia on lähedal inimese tasemel intellektile.